
1. Fő feladatok a 2013/2014-es tanévben


Az IK nevelői tevékenysége során felhasználni az IK részére kiadott módszertani könyveket, az 1-4 évf. tankönyveit és módszertani könyveit.

A nevelő tevékenység során következetesen kell fejleszteni a tanulók szlovák nyelvű beszédkészségét, szókincsük bővítését különféle nyelvi játékok segítségével.
Külön foglalkozunk a gyenge előmenetelű és hátrányos helyzetű tanulókkal.

Szoros együttműködés további ápolása, elmélyítése a nevelőnők, osztálytanítók és a szülők között.

Tovább nevelni az IK tanulóit a helyes magatartásformák, tisztasági és táplálkozási szokások elsajátítására és betartására. 

Ebben az iskolai évben is ellátogatunk különféle kulturális rendezvényekre, sőt saját rendezésű ünnepi műsorokkal is gazdagítjuk tanulóink élményvilágát.


Célunk minél több gyereket bekapcsolni az IK életébe, ennek érdekében különféle köröket indítunk, mint pl.: bábkör…

2. A fő feladatok megvalósítása

Az IK tevékenysége az iskolai oktató-nevelő munkára épül, céljai azonosak az iskoláéval, amelyek a következők:

Erkölcsi nevelés

· Az erkölcsi tulajdonságok kialakítása, elmélyítése ( munkaszeretet, helyes viselkedés, magatartáskultúra, kölcsönös tisztelet, példaadás, segítőkészség, 
a személyi és közvagyon védelme, hazaszeretet stb.) érdekében a következőket valósítjuk meg: versenyszerű magatartásbeli felhívás csoporton belül, színházlátogatás, kirándulás szervezése.
Munkára nevelés

· A tanulókat a munkához, a tanuláshoz való pozitív viszony kialakítására kell nevelnünk, rámutatva arra, hogy a munka az életünk értelme, az értékek megteremtője. Ennek érdekében bekapcsolódunk az iskola és környékének gondozásába, védjük a személyi- és közvagyont, törődünk az öltözők és az IK termeinek állandó rendbentartásával ( díszítés, faliújság készítése, az elkészített munkák állandó jellegű kiállítása)
Testnevelés

· A tanulók egészségügyi-higiéniai nevelése, mozgásigényük kielégítése, testi és szellemi felfrissülésük szempontjából a következő csoportos gyakorlatok megvalósítása szükséges: labdajátékok, mozgásgyakorlatok, versenyek, dalos körjátékok játszása, sportversenyek rendezése csoportok között ( futás, célbadobás, távolugrás, dobás távolba ), beszélgetés szervezése egészségügyi dolgozóval a higiéniai szokások betartásáról 
pl. fogápolás, továbbá a biztonságos közlekedés érdekében célunk, hogy a tanulók ismerjék a közlekedési jelzőtáblákat ( azok jelentését ) és a szabályokat.

Esztétikai nevelés

· A tanulókat a tisztaságról és a rendről való gondoskodásra, helyes öltözködési kultúrára, viselkedésmódra, fellépésre, szavalásra, éneklésre, táncra, rajzolásra, továbbá az irodalom, színház, film, zene, építészet és más művészeti irányzatok iránti érdeklődésre, környezetünk esztétikai formálására és szépítésére szoktatjuk. Az esztétikai nevelés további fontos részét képezi a gyermekek érzelmi nevelésének erősítése, a szépérzékük, fantáziájuk és motorikus készségük fejlesztése. Ennek érdekében a következőket valósítjuk meg: könyvtárlátogatás, színházlátogatás ( Komáromba, Pozsonyba, Győrbe ), kulturális rendezvényeken veszünk részt 
( DMT, kiállítások, múzeumlátogatás, nevelési koncertek meghallgatása ), ünnepi kultúrműsorok készítése.
Értelmi nevelés

· A tanulók értelmi szintjének emelése, az alapismeretek elmélyítése, a szlovák nyelvi beszédkészség fejlsztése ( megfelelő idő, az átvett tananyag alapos begyakorlása, az írásbeli munkák pontos és szép elkészítése ), értelemfejlesztő, szókincs bővítésére szolgáló nyelvi játékok, logikai, dalos és mozgásos jellegű játékok játszása a foglalkozások ideje alatt, mesék olvasása, illusztrálása, dramatizálása, gyermekfolyóiratok, könyvek olvasása- megbeszélése.

3. A módszertani munka jelentősége


I.  A nevelőnők szakmai továbbképzése


II. Szoros együttműködés az osztálytanítókkal és a szülőkkel
I. Az IK-ban folyó nevelőmunka eredményességének feltételei :
· a nevelők szakmai tudása, annak gyarapítása

· a mindennapos, rendszeres felkészülés, melyet a nevelői munka eszközeivel, formáinak és módszereinek kellő alkalmazásával érhetünk el.

Továbbképzés: 

· szakirodalom, szakfolyóiratok olvasása,
· szakmai továbbképzések látogatása, tanfolyamok elvégzése, mint pl. Mozgásterápia tanfolyam ,vagy a Partnerség a Képzésben Polgári Társulás szervezésében kézműves, számítástechnikai...stb.tanfolyamok elvégzésének lehetősége 
· szabadidőközpont által szervezett „ÖTLETBÖRZÉK” látogatása.

· helyi jellegű módszertani összejöveteleket tartunk
II. Az eredményes nevelőmunka nagyon fontos feltétele az osztálytanítókkal   és a szülőkkel való szoros együttműködés. Ez főleg abban nyilvánul meg, hogy a nevelőmunka folyamán felmerülő problémákat ( viselkedési, tanulási) azonnali megbeszélés után orvosolni lehet. Továbbá információkat gyűjtünk az 1.-4. évfolyam legújabb módszereiről és segédeszközeiről.
4. Tervezett módszertani ülések időpontja és programja

Szeptember 

· Az IK évi munkaterve, valamint a MM évi tervezetének ismertetése- megvitatása.

· Az IK fő feladatainak megbeszélése a 2013/2014-es iskolai évre, feladatok vállalása, a dokumentáció pontos vezetésének megbeszélése.

· A szeptemberi ülés mindig az 1-4. évfolyam pedagógusaival közösen zajlik.

November


- Az IK- ban való felkészülés a tanítási órákra- eszmecsere,  

 a felmerülő problémák megbeszélése.


- Beszámolók az egyes tanfolyamokon szerzett ismeretekből

Február

· Az IK-ban felmerülő nevelési, tanulási, magatartásbeli problémák  megbeszélése az I. félévben.

· A kulturális rendezvényekbe való bekapcsolódás, azok fontossága az IK nevelőmunkájának folyamatában.

Május

· A tanulók szabadidejének megfelelő és célszerű kihasználása.

· Együttműködés az osztálytanítókkal és a szülőkkel – az IK napirendjének megvitatása.

· Közös színházlátogatás szervezése, megbeszélése
